《寄木元经》
明代·田娟娟

闻郎夜上木兰舟，不数归舟祇数愁。
半幅御罗题锦字，隔墙裹赠玉搔头。

作者简介：木生泾、字元经。康陵朝以乡荐入太学。尝登秦观峰。梦老姥携一女子甚丽。以一扇遗生。明年入都。道出土桥。渡溪水。得遗扇于草中。异之。题二诗于树上。永乐中用荐为工部郎。休沐之日。偕僚友同出土桥偶憩。田家老媪熟视其扇曰。此吾女手迹也。偶过溪桥失之。何为入君手。女寻扇至溪桥。见二绝句。朝夕讽咏。得非君作乎。命其女出见。宛如梦中。二诗果生旧题也。共相叹异。遂为夫妇。生后以郎官出使。寻居艰。娟娟留武清。病卒。虞山杨仪传其事。